Mandela word “al hoe sterker”Voormalige president Nelson Mandela Voormalige president Nelson Mandela se kleinseun, Mandla Mandela, het Maandag gesê sy oupa word “al hoe sterker”. Mandla het sy oupa Sondag in die hospitaal besoek. “Die besoek het my met ŉ warm gevoel gelaat, omdat my oupa daagliks al hoe sterker word,” het hy gesê. Die vordering is “veral bemoedigend, omdat dit diegene wat leuens versprei het dat hy in ŉ ‘vegetatiewe toestand’ is en net ‘wag vir lewensondersteunende masjiene om afgeskakel te word’ verkeerd bewys”. “Madiba het dié stellings verkeerd bewys en hou aan om sy veggees te vertoon waarvoor hy al jare lank bekend is,” het Mandla gesê. Mandela is op 8 Junie in die Medi-Clinic-harthospitaal in Pretoria opgeneem met ŉ herhalende longinfeksie. Mandela het verlede week sy 95ste verjaarsdag in die hospitaal gevier. Mandla en sommige van Madiba se familielede is tans in ŉ hofgeding gewikkel oor oorskot van Madiba se kinders en kleinkinders wat Mandla van Qunu na Mvelo geskuif het. ŉ Hofbevel het Mandla vroeër gedwing om die oorskot terug te skuif na Qunu. Lees ook: Mandela glo “vasbeslote” om ontslaan te word Nelson Mandela maak “merkwaardige vordering” Mbeki verwag Mandela gaan ontslaan word Graca nou “minder angstig” oor Mandela se gesondheid Nelson Mandela reageer op behandeling Mandela-kleinkinders op Twitter oor sy gesondheid Mandela-prokureurs het glo mislei Nelson Mandela: Dokters verwerp idee om masjiene af te skakel Grafskendingsaak gaan voort teen Mandla Mandela Presidensie ontken dat Mandela in “vegetatiewe toestand” is Mandela in “vegetatiewe toestand” Oorskot van Mandela-kinders weer opgegrawe Uitspraak gelewer in Mandela-graftesaak